cyanic-selkie/wikianc huggingface dataset:
Gee av The Crows
Andre versjonar
The Pixies Three (Mercury 72250) med vokalisten Debby Swisher, nådde 87. plassen på Billboard-lista og 79. plassen på Cashbox-lista i 1964.
The Beach Boys spelte inn ein kort versjon av songen som ein del av det uferdige albumet Smile. Denne kom med på Brian Wilson si soloinnspeling frå 2004 av albumet i ein medley med «Our Prayer», som ei innleiing til «Heroes and Villains».
Frank Zappa sitt The Mothers of Invention spelte songen fleire gonger under den første europeiske turneen sin (september og oktober 1967). Eit konsertopptak finst på den offisielle piratkopiplata til Frank Zappa, 'Tis the Season to Be Jelly i serien Beat the Boots frå juli 1991.
I populærkulturen
The Crows-versjonen av songen er nytta i filmane American Graffiti (1973) og Cry-Baby (1990).
Hot Cakes
Hot Cakes er det tredje studioalbumet til det britiske rockebandet The Darkness, gjeve ut 20. august 2012 på Canary Dwarf Records. Det var produsert av Nick Brine og bandmedlemmane Justin og Dan Hawkins og er det første albumet deira etter dei kom saman att i 2011. Det var òg det første med den opphavlege bassisten Frankie Poullain sidan debutplata Permission to Land i 2003. Det var òg det siste albumet med alle dei fire originale medlemmane, etter at Ed Graham slutta i 2014. Sjølv om albumet kom ut 20. august, var albumet tilgjengeleg for nedlasting på nettsida til Rolling Stone den 14. august.
Bakgrunn
I 2011 kom The Darknes saman at etter at bandet vart lagt ned fem år tidlegare. Den opphavlege bassisten Poullain kom då attende til bandet og erstatta etterfølgjaren hans, Richie Edwards. Trommeslagaren i bandet, Ed Graham, sa: «Eg høyrde eit rykte om at Dan og Justin [Hawkins] faktisk skreiv songar i lag igjen og etter at eg ikkje hadde snakka til dei på æver, sende eg ein epost til dei. I utgangspunktet trudde eg at dei skulle kome saman att, men eg visste eigentleg ikkje at eg kom til å vera med. Så var Dan ein dag i London og han sa: «Ed, eg vil gjerne møta deg» og me berre tok ein drink og han sa: «me har skrive songar saman i fleire månader, og me har akkurat endeleg komme til eit stadium der me verkeleg vil ha dei originale fire personane, så er du interessert?» Noko som sjølvsagt var flott.»
Komposisjon
Det meste av albumet vart spelt inn heime hos gitaristen Dan Hawkins, Leeders Farm, i Norfolk. Trommeslagaren Ed Graham snakka om albumet samanlikna med dei to førre albuma deira, Permission to Land og One Way Ticket to Hell... and Back: «Eg trur at me alle føler at det andre Darkness-albumet er litt overprodusert og kanskje har gått seg vill nokre stader, litt. Eg trur me ønskte å gå tilbake til den forma me var i; me ønskte å laga noko som var meir som Permission to Land enn det andre albumet. Det er eit par songar på dette nye albumet som faktisk er veldig gamle songar som me spelte for ti år sidan då me først danna.»
TV 2 Bliss
TV 2 Bliss var ein norsk TV-kanal som vart lansert 17. oktober 2010. Kanalen, som vert send i standard oppløysning, inneheld drama, dokusåpar, reality og filmar. Kanalen vart erstatta av TV2 Livsstil 2. november 2015.
Hot Cakes
Komposisjon
Songen «She Just a Girl, Eddie» vart skriven om eks-kjærasten til Graham. Før albumet kom ut sa Graham: «Justin har skrive ein song om ekskjærasten min, som er litt flaut. Han skreiv ein song kalla 'She Just a Girl Eddie' og det er særs opplagt om om brotet med eksen min. Han nemner ikkje namnet hennar, men eg liker å spela songen. Det er ein bra song. Eg snakkar ikkje med henne, så eg veit ikkje om ho har høyrt han eller ikkje. Eg er ikkje sikker på korleis ho ville føla det.» Justin Hawkins sa om albumet «Hot Cakes har ein fin, rå kjensle slik det første albumet hadde, med stundom luksuriøse augneblink som det andre albumet hadde. Me er stolte av songane og kan ikkje venta til folk får høyra dei. Me har spelt mykje frå albumet på konsertane våre ei stund no. Kvar gong me speler ein ny song kjennes eit djupt og kraftig framstøyt i eit vanvitig kjærleiksritual mellom oss og fansen vår.» Albumet inneheld ein coverversjon av Radiohead-songen «Street Spirit (Fade Out)» og om dette sa Hawkins: «Me tok med ein Radiohead-cover fordi han hadde vore ein konsertfavoritt i lang tid, og me ønskte å gje ut vår definitive tolking.»
TV 2 Bliss
TV 2 Bliss
Hot Cakes
Mottaking
Hot Cakes fekk generelt positiv omtale av kritikarane. På nettsida Metacritic, som gjev ein vekta karakter opp til 100 basert på mainstream-kritikarar, har albumet ein score på 67/100, basert på 24 meldingar, som indikerer «generelt positive meldingar». Allmusic-skribenten Matt Collar skreiv ei positiv melding, og skreiv: «Kanskje ingen forventa at bandet nokon gong skulle matcha det svimlande karate-kick-suksessen Permission to Land, men comeback-albumet i gruppa, Hot Cakes, er definitivt verdig å kasta meir enn nokre få djevelhorn til bandet.» NME uttalte: «Ikkje noko har endra seg, bortsett frå oppfatninga av dei. No er dei edrue, og ikkje i alles andlet heile tida, så me kan alle ta dei i godmodig, morosam and som dei alltid var meinte til.» The Guardian roste comebacket deira, og uttalte: «Viss det første kapittelet i karrieren til The Darkness vart avslutta med ein glitrande oppgang og ei vanærande oppløysing, har tilbakekomsten deira vore ein meir undervurdert og målretta affære. [...] Hot Cakes bugnar av smittande melodiar, flammande sologitar og strittande riff, Justin Hawkins sin umiskjennelege falsett legg like mykje patos og dumskap til.» The A.V. Club-skribenten Jason Heller gav albumet ei negativ melding, og sa: «Hot Cakes markerer punktet der The Darkness har slutta å kannibalisere gullalderen til stadionrock og ganske enkelt byrja å kannibalisere seg sjølv. Og trass i Hawkins sitt innbitne skrittgrep, var det aldri mykje kjøtt der til å byrja med.»
Dukhan
Dukhan er ein industriby vest i kommunen Al Rayyan i Qatar. Han ligg kring 60 km vest for hovudstaden, Doha. Dukhan vert styrt av det statlege oljebyrået i Qatar, Qatar Petroleum, og var den første staden i landet det vart funne olje.
Geografi
Dukhan ligg i kommunen Al Rayyan kring 60 km frå Doha. Den søraustlege delen av området ligg 60 meter over havet. Delar av Dukhan i nord ligg under havnivå. Ei rekkje åsar av kalkstein frå eocen strekkjer seg parallelt til kystområdet. Toppen av Rus-formasjonen frå eocen stikk meir enn 25 meter opp av bakken i dette området. Den austlege delen består av lågland dekt av stein, med wadiar og senkingar. Wadi Diab er eit av dei store tørre elveleia i landet som strekkjer seg gjennom Dukhan.
Historie
Oljeleitinga i Dukhan-området byrja i 1935. I 1937 fann ein olje i Dukhan; det første større oljereservoaret på halvøya. Utbygginga av den første oljebrunnen byrja i 1939 og var ferdig same året. Den opphavlege busetnaden vart bygd som ein leir for arbeidarar frå Qatar Petroleum Company. Drifta vart lagt ned for ein periode under andre verdskrigen. 31. desember 1949 eksporterte Dukhan den første tønna med olja og utbygginga av Dukhan-feltet var ferdig i 1954.
Samferdsle
Den første vegen i Dukhan vart bygd i 1940 for å knyte oljeleiren til Doha. Ein ny veg vart bygd i 1948 frå Dukhan til Umm Bab og Mesaieed. I 1970-åra vart Salwa-vegen utbygd for å knyte saman alle dei fire tidlegare nemnde områda.
Arkeologi
Dukhan er ein av dei viktigaste stadane frå yngre steinalder på halvøya. Her er gjort fleire funn av steinreiskapar og våpen.
Zelee Subglacial Trench
Zelee Subglacial Trench er ein subglasial dal på George V Coast, som går nord-nordaust- og saman med ei grop graven ut av Mertzbreen. Dalen vart skissert av Scott Polar Research Institute (SPRI)-NSF-TUD sitt radioekkolyd-prosjekt, 1967-79 og kalla opp etter korvetten «Zelee» (løytnant Charles Jacquinot) under den franske ekspedisjonen, 1837-40 (kaptein Jules Dumont d'Urville).
Everybody Have a Good Time
«Everybody Have A Good Time» er ein song av det britiske rockebandet The Darkness, gjeven ut som singel frå det tredje studioalbumet deira Hot Cakes i juni 2012.
Loudwire skreiv at songen «leverer ein retro, rockande hyme med eit allsongvennleg refreng og akkurat nok gitarsoloar.» Spin kalla songen «svimlande glam-rock-eksplosjon, fullstendig Thin Lizzy-bombastisk og T.Rex-boogie.» NME sa at songen «har den 70-tals rockestilen som var varemerket deira, og eit freng som minner sterkt om Queen.» Trass i god kritikk selde singelen dårleg og han gjekk ikkje inn på salslistene noko stad. Det var den første singelen deira til då som ikkje gjekk inn på britisk topp-40.
Rettskrivinga av 2012
Rettskrivinga av 2012 for nynorsk gjeld frå 1. august 2012. Det er gjort greie for prinsippa i innstillinga frå rettskrivingsnemnda for nynorsk. Endringane er også innarbeidde i nynorskordboka på nett.
Bakgrunn
Hovudmålet var «å laga ei tydeleg, enkel og stram norm for nynorsk, utan sideformer». Dette hovudmålet gjekk Språkrådet seinare bort ifrå, noko som kjem fram i sakspapira til styremøtet i Språkrådet 20. mai 2011 og i grunngjevinga for «tilrådd norm», der det heiter at «[n]ynorskrettskrivinga blir verande vid» og at «[s]om skriftspråk er ikkje nynorsk tent med så vilkårleg utføring. Det vil ikkje vere heldig at det veks fram ein stor underskog av husnormer som ikkje er synlege eller tilgjengelege for omverda.»
Det samla talet på valformer av ord i ordboka går ned med den nye rettskrivinga, medan talet på valformer av ord i vanleg bruk aukar sterkt. Ny rettskriving er fyrst og fremst ei borttaking av ord og former som sjeldan er i bruk. I tillegg fell skiljet mellom side- og hovudformer bort.
Etter at bokmål fekk ny rettskriving i 2005 starta Språkrådet og Kulturdepartementet arbeidet med ny rettskriving for nynorsk. Etter at departementet gav klårsignal, byrja Språkrådet planlegginga i november 2009 Etter ein open prosess og etterfølgjande høyring, vart framlegg til ny rettskrivingform lagt fram 1. april 2011. Framlegget introduserer pronomenet dokker i nemneform og oblik form av 2. person fleirtal og eigedomspronomenet dokkar, ved sida av dei tradisjonelle formene de - dykk - dykkar. Samtidig går den oblike forma honom og eigedomspronomena [hennes] og [deires] ut av rettskrivinga. Elles vert det lagt opp til å tillata meir systemrett bruk av fleirtal på -ar/-ane i hankjønnsord og -er/-ene i hokjønnsord enn det som finst i dei fleste norske dialektane, og skiljet mellom sterke og svake hokjønnsord vert borte.
Dei viktigaste endringane
Dei viktigaste endringane er presenterte i dokumentet «Ny rettskriving for 2000-talet : Innstilling til rettskriving for det nynorske skriftmålet». Vedtaket inneber at skiljet mellom hovudformer og sideformer vert borte.
Kritikk av rettskrivinga
2012-rettskrivinga og arbeidet til rettskrivingsnemnda har fått sterk kritikk frå ulike hald for det faglege innhaldet, mellom anna frå, men ikkje berre, Ullensvang Mållag, Voss Mållag, Ivar Aasen-sambandet, Norskt Måldyrkingslag og Leikanger Mållag.
Vidare vert det peikt på at norma ligg nærare bokmålet, langt dei fleste av dei nye formene er identiske med dei i bokmålet. Bokmålet er ein viktig premissleverandør for desse nye formene. Når dei vanlegaste feila folk gjer er at dei blandar inn språkdrag frå bokmål, vil denne tilnærminga berre auka problemet med å skilja dei to skriftspråka frå kvarandre.
Joungane
Joungane er ei rekkje på fire små fjelltoppar like nord for Storjoen i H. U. Sverdrupfjella i Dronning Maud Land. Det vart kartlagd frå flyfoto av Den tyske antarktisekspedisjonen (1938–39). Det vart kartlagd på ny av norske kartografar frå landmålingar og flyfoto av Maudheimekspedisjonen (NBSAE) (1949–52) og flyfoto av den norske ekspedisjonen (1958–59).
Emerging Island
Emerging Island er ei isdekt øy som ligg 1,5 nautiske mil aust for Index Point i Victoria Land, i den nordlege delen av Lady Newnes Bay. Øya stikk berre så vidt over isen ved enden av Marinerbreen. Ho vart namngjeven i 1966 av New Zealand Antarctic Place-Names Committee.
Fun and Fancy Free
Fun and Fancy Free (norsk tittel: Gøy og gammen) er ein amerikansk animert fantasy-filmmusikal frå 1947, produsert av Walt Disney og utgjeven av RKO Radio Pictures. Han er den niande animerte langfilmen til Disney, og er sett saman av to kortfilmar, der den eine handlar om sirkusbjørnen Bongo og den andre, Mickey and the Beanstalk (norsk tittel: Mikke og bønnestengelen), er tufta på eventyret om Jack og bønnestengelen.
78. forsyningsbrigade
78. forsyningsbrigade (russisk: 78-бригада материального обеспечения)) er ein forsyningsbrigade underlagd 58. kombinerte armé i det russiske forsvaret. Han er hovudsakleg forlagd til Budjonnovsk.
Bells teorem
Bells teorem vart publisert av John S. Bell i 1966 og er eit viktig resultat i kvanteteorien. Bells teorem seier at i følgje kvanteteorien er verda ikkje-lokal når det gjeld kvantefenomen. Det vil sei at den målte verdien av til dømes spinnet til ein partikkel i eit fysisk system er avhengig av dei målte spinna til dei andre partiklane i systemet, uansett kor langt frå kvarandre partiklane er i det målingane vert gjort. Vis ein avgjer å endre måleprosedyren for ein partikkel A slik at ein målt eigenskap vert endra for denne, så vil praktisk talt samtidige målingar av eigenskapane til fjerne partiklar i systemet vise tilsvarande endringar. Dette vil skje sjølv når partiklane er så langt frå kvarandre at ingen informasjon kan nå frå A til dei andre partiklane i systemet før målingane vert utført.
Webb Subglacial Trench
Webb Subglacial Trench er ei subglasial grop nordvest i Wilkes Subglacial Basin, vest for Southern Cross Subglacial Highlands i Aust-Antarktis. Gropa vart skissert av Scott Polar Research Institute (SPRI)-National Science Foundation (NSF)-Technical University of Danmark (TUD) sitt radioekkolyd-prosjekt, 1967–79 og kalla opp etter Eric N. Webb, ein magnetikar med Den australasiatiske antarktisekspedisjonen i 1911-14 (leia av sir Douglas Mawson).
Juletoppane
Juletoppane er ei isolert, lita fjellgruppe som ligg kring 35 nautiske mil (60 km) vest-nordvest for Borga i Dronning Maud Land. Det vart kartlagd av norske kartografar frå landmålingar og flyfoto av Den norsk-britisk-svenske antarktisekspedisjonen (NBSAE) (1949–52).
Mitchell Peninsula
Mitchell Peninsula er ei klipperik halvøy, 2,5 nautiske mil (4,6 km) lang og 2 nautiske mil (3,7 km) brei, som ligg mellom O'Brien Bay og Sparkes Bay ved austsida av Windmill Islands. Ho vart først kartlagd frå flyfoto teken under U.S. Navy Operasjon Highjump i februar 1947 og trudd vere ei øy som via ei bratt snøfonn hang saman med den kontinentale isen på Budd Coast. Namnet vart endra til halvøy was av mannskapet på Wilkes Station i 1957. Ho vart namngjeve av Advisory Committee on Antarctic Names (US-ACAN) etter kaptein Ray A. Mitchell i U.S. Navy som var kaptein på USS Cacapon, eit tankskip for den vestlege arbeidsgruppa til U.S. Navy Operasjon Highjump 1946-47.
Insjön
Insjön er ein tettstad i Leksands kommun i Dalarnas län i Sverige. Staden ligg 10 km søraust for Leksand. Staden hadde 2030 innbyggjarar i 2000. På Insjön finst sagbruk, og nokre forretningar, her ligg hovudkontoret og postordreavdelinga til firmaet Clas Ohlson. Frå 1980-talet har det òg vore butikkutsal her, og det er største turistmål i Dalarna med 600 000 besøkende årleg.
Bizau
Bizau er ein kommune i Bregenzerwald i forbundslandet Vorarlberg i Austerrike. Kommunen, som høyrer til distriktet Bregenz, dekker eit areal på 21,1 km² og hadde 1 064 ibuarar i 2016. Landsbyen Bizau ligg 681 meter over havet.
43 % av flatevidda i kommunen er skogvaksen, medan 24 % er snaufjell.
Turismen er, med ei sommarsklie/-akebane i Hirschberg som ein særleg atrrakjson, ei viktig næring i Bizau.
Bravoitt
Det er funne i Noreg ved Lillefjellklumpen i Grong i Nord-Trøndelag.
Felsite Island
Felsite Island er ei klippeøy som ligg inst i Edisto Inlet innanfor nordstraumen til Edistobreen. Ho vart namngjeven av New Zealand Geological Survey Antarctic Expedition, 1957–58, på grunn av fleire gangar av gulkvite vulkanske bergartar (felsitt) i den elles mørke sedimentære bergarten som utgjer øya.
Anna Karina Stang
Anna Karina Stang var ein norsk folkesongar frå Stongfjorden i Askvoll kommune.
Bakgrunn
Anna Karina Stang voks opp i Stubseid i Stongfjorden i Askvoll i 1899. Ho var yngste dotter til Matias Kornelius Stubseid (1864-1934) og Rakel Amalie Johannesdatter Stubseid (f. Lien). Anna hadde fire eldre systre.
Folkesongar
Anna Karina Stang var ein viktig representant for songtradisjonen i Ytre Sunnfjord, og ho hadde eit allsidig repertoar som femnde om både slåttestev, religiøse folketonar og gjetarviser. Stang hadde songtradisjon frå bestefar sin, Kristian Bendiksson Stubseid (1831-1908), og ho førte tradisjonen vidare ved å synge for sine born. Saman med ektemannen Anton Sigvald Peterson Stang hadde ho fem born: Jørgen, Per Ove, Ragnhild, Malmfrid og Mathias.
Stang budde i Stubseid i Stongfjorden, der ho var husmor og bondekone. I tillegg til å vere folkesongar, las ho mykje offentleg. Ho skreiv prologar til høgtidar og festar i bygda, songar til bryllaup, og dikt om det nære i gardslivet. På 1970-talet gjorde slektningen og spelemannen Gunnar Stubseid lydopptak av Anna Karina Stang. Innsamlinga vart gjort til Arne Bjørndals Samling i Bergen. Mange av desse songane vart seinare gjeve ut i boka "Tippe, tippe, tue".
Mulehalvøya
Mulehalvøya er ei forriven, klipperik halvøy mellom Ellisfjorden og Krokfjorden i den sørlege delen av Vestfold Hills i Antarktis. Ho vart kartlagd frå flyfoto tekne av Lars Christensen-ekspedisjonen (1936–37) og kalla Breidnesmulen av norske kartografar. Mulehalvøya er ei tilpassing av det opphavlege namnet gjeve av Australian Antarctic Names and Medals Committee (ANCA).
9M729
SSC-8
Innertavle
Innertavle er ein svensk tettstad i Umeå kommun i Västerbottens län i landskapet Västerbotten. I 2005 hadde tettstaden 549 innbyggjarar. Innertavle ligg mellom Tomtebo og Täfteå, cirka ti kilometer sør for Umeå.
Innertavle har kyrkje, bygdegård og eigen barneskule (1. til 4. trinn). Dei eldre barna pendlar til skuler i Umeå. Både Innertavle og nabobygden Yttertavle har fått namn frå Tavelån, elva som renn gjennom Innertavle og forbi Yttertavle.
Hal Blaine
Hal Blaine var ein USA-amerikansk trommeslagar og studiomusikar. Han var mest kjend for arbeidet med The Wrecking Crew i California. Blaine spelte på fleire hittar av populære artistar, inkludert Nancy Sinatra, Elvis Presley, John Denver, the Ronettes, Simon & Garfunkel, the Carpenters, the Beach Boys, The Grass Roots, the 5th Dimension, The Monkees og Steely Dan. Han spelte på over 50 hittar som nådde førsteplassen på singellista, og over 150 topp 10-hittar og over 35 000 musikkstykke i ein periode på over fire tiår. Blaine er medlem i Rock & Roll Hall of Fame, Musican Hall of Fame and Museum og Percussive Arts Society Hall of Fame. Han vert rekna som ein av dei mest produktive trommeslagarane gjennom tidene.
Hal Blaine Strikes Again er eit stempel som Blaine brukte til å stemple noteark og stader han hadde spelt.
Ettermæle
Hal Blaine sine trommer var ein del av Wall of Sound-stilen på the Ronettes-hitten «Be My Baby», produsert av Phil Spector. Max Weinberg skreiv «Om Hal Blaine berre hadde spelt trommer på the Ronettes sin «Be My Baby», ville ein framleis ha sagt namnet hans med ærefrykt og respekt for krafta i den mektige rytmen hans.» På Rolling Stone si liste over dei 500 beste songane gjennom tidene låg denne songen på 22. plassen på lista.
I mars 2000 var Hal Blaine ein av dei første fem studiomusikarane som vart innlemma i Rock and Roll Hall of Fame.
Artistar Blaine har spelt for
Somme av dei mest kjende musikarane Blaine har spelt med er mellom andre:
The Ellen DeGeneres Show
The Ellen DeGeneres Show, ofte forkorta til Ellen, er eit amerikansk talkshow.
Nicholson Peninsula
Nicholson Peninsula er ei brei, isdekt halvøy kring 15 nautiske mil (28 km) lang, mellom Couzens Bay og Mattersonfjorden på vestsida av Rossisen. Ho vart namngjeve av Advisory Committee on Antarctic Names (US-ACAN) etter kaptein M.W. Nicholson i U.S. Navy som var stabssjef under Operasjon Deepfreeze 1964.
Filon frå Alexandria
Allmenn skildring
Filon var platonikar i den såkalla mellomplatonismen, ein forlaupar for nyplatonismen. Han skreiv særs mykje og det meste er teken vare på. Han tolka den jødiske bibelen (i kristendomen kalla "Det gamle testamentet") ut frå platonsk, stoisk og pytagoreisk filosofi (numerologi) på allegorisk (konsekvent bileteleg eller metaforisk) måte. Stort sett vende han seg mot peripatetikarane (Aristoteles). Han har òg meir systematiske framstillingar av filosofien sin, men verka hans kan bli sett på som tolkingar av Bibelen. Det er usikkert om han brukte andre språk enn gresk, og han las nok Bibelen i den greske omsetjinga "Septuaginta". Stundom refererer han til hebraiske ord og omgrep. Lister med slike ord på gresk og hebraisk var i sirkulasjon på denne tida.
Han kom frå ein særs velståande familie som hadde offentlege funksjonar i romersk samanheng. Broren lånte pengar til kong Herodes (Agrippa), og ein brorson, Tiberius Aleksander, vart seinare romersk landshovding (prokurator) i Judea, general (prefekt) i Egypt og var med på kringsetjinga og øydelegginga av tempelet i Jerusalem i år 70. Det faktum at Filon i stor grad kunne vigsle livet sitt til filosofi, vitnar om gode vilkår.
Filon kjende godt romersk kultur, hadde sjølv romersk borgarrett og fekk både jødisk og gresk utdanning (den encycliske). Han opna opp for biletlege tolkingar av jødiske forskrifter, med unntak av dei heilt sentrale som omskjering. "Hjartets omskjering" eller åndeleg omskjering er viktig, men kan ikkje erstatte den fysiske. Feiring av sabbaten og høgtidene, samt innbetaling av tempelskatten til tempelet i Jerusalem kan ikkje tolkast heilt bort. Han, og sannsynlegvis dei fleste jødane i Egypt, held altså fast på tilknytinga til tempelet i Jerusalem.
Han har òg nokre historiske skrifter om konflikten i Aleksandria om rettane åt ulike ikkje-romerske grupper i byen (grekarar, jødar og egyptarar) og om eit sendebod han leia på vegner av jødane i byen til keisar Caligula i Roma i år 39 (sjå Legatio ad Gaium). I samband med denne konflikten fortel han om jødeforfølgingar i Aleksandria. Skal ein lese Filon, er det tilrådeleg å byrje med dei historiske skriftene, samt De vita contemplativa.
The Aristocats
The Aristocats (norsk tittel: Aristokattene) er ein amerikansk animert eventyr-musikal og filmkomedie frå 1970, produsert av Walt Disney Productions og utgjeven av Buena Vista Distribution. Filmen handlar om katten Duchesse og kattungane hennar som blir kidnappa av ein sleip butlar som har tenkt til å bruke dei i ei pengeutpressing. Kattane blir gøymde bort ein stad på landsbygda og må på eiga hand finne tilbake til Paris. Underveis blir dei kjende med fleire andre kattar. Filmen er bygd på ei historie av Tom McGowan og Tom Rowe. Han er den tjuende animerte Disney-langfilmen.
Filon frå Alexandria
Bruken av Filon i historisk forsking
Filon skriv om og stadfestar ein del informasjon om det jødiske samfunnet i Egypt og i Aleksandria vi har frå andre kjelder (som den jødiske sogeskrivaren Josefus). Han skriv òg om tilhøva i Israel/Palestina i det første hundreåret. Han fortel detaljert om ei piliegrimsreise til Jerusalem og skriv om ulike grupperingar mellom jødane, mellom anna om essenarane som ein trur står bak skriftene som i 1947 og utover vart funne i Qumran ved Dødehavet.
Filons skrifter
Filons skrifter (norsk-latin). Det finst òg andre måtar å kategorisere skriftene på. Skriftene er digitaliserte og kan søkjast på elektronisk i mange ulike programversjonar.
B. Tematiske
C. Historiske
Oxfam
Oxfam vert koordinert på verdsbasis av Oxfam International, ein konføderasjon av Oxfam-organisasjonane i Australia, Belgia, Canada, Tyskland, Storbritannia, Hongkong, Irland, Nederland, New Zealand, Quebec, Spania og USA. Oxfam International har sekretariat i Oxford i England og avdelingskontor i Washington, DC, New York, Brussel og Genève. I Noreg held Oxfam til i Stavanger.
Oxfam har opphav i Oxford. Organisasjonen vart grunnlagd i 1942 som Oxford Committee for Famine Relief av presten Theodore Richard Milford og kvekarforsamling i Oxford for å senda mat gjennom Dei allierte sin blokade til innbyggjarane i det tysk-okkuperte Hellas. Den fyrste utanlandsavdelinga av Oxfam vart oppretta i Canada i 1963.
John Magufuli
Han vart vald inn i Den tanzanianske nasjonalforsamlinga for fyrste gong i 1995, og hadde deretter ei rekkje statsrådspostar. Han stod som presidentkandidat for regjeringspartiet Chama cha Mapinduzi (CCM) i valet i Tanzania 2015, og vann med 58 % av røystene, og var innsett som president 5. november 2015. Visepresidenten hans var Samia Suluhu.
Aase Nordmo Løvberg
Nordmo Løvberg debuterte i Oslo i 1948. I perioden 1952 til 1970 budde ho i Stockholm, avbrote av nokre opphald ved Wiens Statsopera og Metropolitan Opera i New York.
Brewsteritt
Brewsteritt er eit relativt sjeldan mineral i zeolittgruppa. Den kjemiske formelen er (Sr,Ba)2Al4Si12O32·10H2O.
Aase Nordmo Løvberg
Ho var gift med Børt-Erik Thoresen (død 2011) og budde på Lillehammer siste delen av livet.
Brewsteritt
Mineralet er kalla opp etter sir David Brewster (1781–1868) som skildra det i 1822. Typelokaliteten for serien og for brewsteritt-Sr er Strontian i Argyll i Skottland.
Det opptrer i sølvførekomstane på Kongsberg saman med harmotom.
Bezau
Bezau er ein kommune i Bregenzerwald i forbundslandet Vorarlberg i Austerrike. Kommunen, som høyrer til distriktet Bregenz, dekker eit areal på 34,4 km² og hadde i kring 2 000 ibuarar i 2016. 39% av landarealet i kommunen er snaufjell, medan 34% er skogdekt. Landsbyen Bezau ligg 650 meter over havet.
Kommunen er langstrekt og stig frå elva Bregenzer Ache opp mot fjellkommunen Mittelberg ved grensa mot Tyskland.
Skihopparen Toni Innauer er frå Bezau.
NM i friidrett 1975
Noregsmeisterskapen i friidrett 1975, hovudmeisterskapen, vart avvikla på Fana stadion i Bergen kommune dagane 8.-10. august 1975. Meisterskapen omfatta 19 tevlingar for menn og 13 for kvinner.
Grete Waitz vart tildelt konepokalen for tredje året i rad og på den tredje distansen, her på 800 meter. Knut Børø vart tildelt sin fyrste kongepokal for sitt vinnarløp på 5 000 meter.
100 m
<br style="clear:both;" />
200 m
<br style="clear:both;" />
400 m
<br style="clear:both;" />
800 m
<br style="clear:both;" />
1500 m
<br style="clear:both;" />
5 000 m
<br style="clear:both;" />
10 000 m
<br style="clear:both;" />
110 m hekk
<br style="clear:both;" />
400 m hekk
<br style="clear:both;" />
3 000 m hinder
<br style="clear:both;" />
1000 meter stafett
<br style="clear:both;" />
Stavhopp
<br style="clear:both;" />
Lengdehopp
<br style="clear:both;" />
Tresteghopp
<br style="clear:both;" />
Kulestøyt
<br style="clear:both;" />
Diskoskast
<br style="clear:both;" />
Sleggjekast
<br style="clear:both;" />
Spjutkast
<br style="clear:both;" />
3 000
<br style="clear:both;" />
100 m hekk
<br style="clear:both;" />
Høgdehopp
<br style="clear:both;" />
Førkveld
Førkveld var eit norsk underhaldningsprogram som blei sendt på NRK1 frå 2010 til 2012. Det gjekk kvar måndag til fredag klokka 18. Programmet blei produsert av NRK Hordaland og send frå Bergen. Det hadde premiere 4. januar 2010, og tok då over den tidlegare sendetida til Barne-TV, som blei flytta til NRK Super. Programmet blei i løpet av åra leia av Øyvor Bakke, Hilde Hummelvoll, Caroline Bækkelund Hauge og Bård Ose, Halvor Folgerø, Anette Evensen og Stian Barsnes-Simonsen. I tillegg bidrog Atle Nielsen, Viggo Valle og Gøril Grov Sørdal med quiz.
Førkveld hadde eit gjennomsnittleg sjåartal på mellom 150 000 og 200 000.
Irsta
Irsta er ein tettstad i Västerås kommun i Västmanlands län i landskapet Västmanland i Sverige. I 2005 hadde tettstaden 2 534 innbyggjarar. Irsta ligg cirka åtte kilometer frå Västerås.
Trident Juncture 2018
Trident Juncture 18, forkorta TRJE18, var ei NATO-leia militærøving som blei arrangert i Noreg i oktober og november 2018. Det var den største NATO-øvinga i Noreg sidan 1980-åra og samla rundt 50,000 deltakarar frå 31 nasjonar. Cirka 150 luftfartøy og 65 sjøfartøy deltok i øvinga, i tillegg til rundt 10,000 landkøyretøy. Øvinga fann i hovudsak stad i Trøndelag, Møre og Romsdal, Østfold, Oppland og Hedmark – og i luft- og sjøområde i Sverige og Finland. For Noregs del testa øvinga landets evne til å ta imot alliert støtte i form av soldatar og utstyr.
Bakgrunn
Under NATO-toppmøtet i Wales i 2014 vedtok alliansen å satse på større øvingar i Europa, såkalla høgprofil-øvingar. Øving Trident Juncture var ei av desse øvingane, og ho blei første gong halden i Italia, Portugal og Spania i 2015. Samstundes vedtok alliansen å halde ei ny Trident Juncture-øving i 2018. Noreg tilbaud seg å vere vert for 2018-øvinga, og NATO takka i 2014 ja til det norske tilbodet. Hovuddelen av øvinga fann stad i Midt-Noreg og indre delar av Austlandet.
Forsvaret omtala øvinga som den største og mest omfattande i Noreg sidan 1980-åra.
Øvinga
Deployeringsfasen starta i august og innebar at soldatar, utstyr og militært materiell blei frakta frå deltakarnasjonane og til 27 ulike mottaksstader i Noreg. Materiellet og personellet kom til Noreg med cirka 180 flytransportar og 60 skipstransportar. Frå dei ulike mottaksstadene blei utstyret frakta vidare til øvingsområda med tog og lastebilar. NATO og Forsvaret etablerte rundt 50 leirar i samband med øvinga. Halvparten av leirane husa over 500 personar, og den største hadde plass til 5,500 menneske. Under feltøvinga frå 25. oktober til 7. november gjekk deltakarane i gang med sjølve øvinga. Landstriden fann stad i områda sør for Trondheim og nord for Rena i Østerdalen. I tillegg var det sjøaktivitet langs Norskekysten og Nordsjøen, og i mindre område i Austersjøen og i Skagerrak. Det var òg luftaktivitet i luftromet over Noreg, Sverige og Finland.
Kommandoplassøvinga (command post exercise) frå 14. til 23. november 2018 var ei papirøving som skulle trene hovudkvartera utan at det er styrkar på bakken, på sjøen eller i lufta. Denne øvinga blei leia frå NATOs Joint Warfare Centre i Stavanger og var halden som ei datasimulering av sjølve spelet.
Fakta
Ifølgje Forsvaret signerte NATO og Forsvaret kontraktar med norsk næringsliv for rundt 1,5 milliardar kroner i samband med øvinga. Det blei etablert rundt 35,000 senger, produsert 1,8 millionar måltid og levert 4,6 millionar flasker med vatn. Norske vaskeri vaska dessutan 660,000 kilo med klede under øvinga.
Formål
For NATO testa Trident Juncture 2018 alliansen si evne til å trene og operere saman, også i dei nordlege områda til alliansen. Mellom anna testa øvinga alliansens Very High Readiness Joint Task Force (VJTF). Øvinga testa dessutan NATOs personell og utstyr i kaldt vêr og kuperte landområde som i Noreg.
Canica
Canica AS er eit norsk investeringsselskap ått av Stein Erik Hagen (10 %), Caroline Marie Hagen (30 %), Carl Erik Hagen (30 %) og Nina Camilla Hagen (30 %).
Selskapet vart etablert i 1985 av Stein Erik Hagen for å kontrollera Rimi-kjeda, som Hagen etablerte i 1977. I 2004 vart kjeda seld til ICA.
Selskapet disponerer òg eit privatfly av typen Falcon 900EX EASy, som Hagen kjøpte i 2007 for 250 millionar kroner. Privatflyet vert i dag operert av Sundt Air.
Jutulhogget (fleirtyding)
Jultulhogget er namnet på fleire stader.
Foynøya i Antarktis
Foynøya er den nest største øya i Possession Islands i Aust-Antarktis, og ligg 6,5 km sørvest for Possession Island. Øya vart utforska av ein norsk ekspedisjon i 1894–95 leia av Henrik Johan Bull, og kalla opp etter Svend Foyn, som finansierte det meste av ekspedisjonen.
Adeliepingvinar hekkar på øya. I dag vert øya ofte vitja av cruiseskip i Antarktis.
Hanne Sørvaag
Hanne Margrethe Fredriksen Sørvaag er ein norsk songar, komponist og tekstforfattar.
Saman med Harry Sommerdahl og Tim Baxter skreiv ho songen «My Destiny» som blei framført og gitt ut av den amerikanske idoldeltakaren Katharine McPhee og som nådde andreplass på den amerikanske Billboard-singlelista i veke 28 i 2006. Saman med dei to danske låtskrivarane Remee og Thomas Troelsen skreiv ho songen «Disappear» som gruppa No Angels vann den tyske finalen i Eurovision Song Contest 2008 med og som representerte landet i den internasjonale finalen. Sørvaag jobbar for Universal i Stockholm, og det var gjennom dette selskapet at hennar låt hamna hos den tyske jentegruppa. Ho har vidare plassert ein mengde låtar over heile verda, blant anna i Australia, England, Tyskland, Danmark og Spania m.m. Det var Hanne Sørvaag som skreiv låten «Brief and Beautiful», som Maria Arredondo hadde stor suksess med i Noreg.
I 2009 hadde Sørvaag to låtar med i Melodi Grand Prix, «Do it again» med Foxy og «Tricky» med Velvet Inc, der den siste kom til finalen. I 2010 deltok ho i Melodi Grand Prix saman med Fredrik Kempe med låta «My Heart Is Yours» framført av Didrik Solli-Tangen, saman vann dei den norske finalen og representerte Noreg i Eurovision Song Contest 2010. Songen slo ut A1, med mellom anna Mark Read, som ho òg har komponert saman med. Saman med Harry Sommerdahl og Chistian Leuzzi vart ho òg teken ut til å representere Georgia i deira nasjonale finale med songen «Shine», framført av Sopho Nizharadze. Songen vann den nasjonale uttakinga, og deltok deretter i Eurovision Song Contest 2010 i Bærum.
Våren 2009 deltok ho i Zebra Grand Prix på TV 2 Zebra på lag med Mikkel Gaup, der dei kom på ein andreplass.
I 2011 song ho sjølv under delfinalen i Florø, i Melodi Grand Prix med songen «You're Like A Melody».
Jäderfors
Jäderfors er ein tettstad i Sandvikens kommun i Gävleborgs län i landskapet Gästrikland i Sverige. I 2005 hadde tettstaden 298 innbyggjarar.
Hanne Sørvaag
Hausten 2012 deltok Sørvaag i Skal vi danse på TV 2.
Eremittsnipe
Eremittsnipe (Tringa solitaria) er ein liten fugl i snipefamilien som hekkar tvers over Nord-Amerika nord for USA, og elles lever i Amerika grovt rekna sør for USA.
Skildring
Denne arten måler 18-21 centimeter, med eit vengespenn på opptil 59 cm og ein kroppsmasse på 31-69 gram. Eremittsnipa framstår som ei kort og stump Tringa-snipe, ho har mørk brun rygg, lysegrått hovud og bryst med tette, brune spragler og elles kvit underside. I flukt kan ein observere mørk underside av vengene samt mørk overgump. Ikkje-hekkedrakta syner meir gråleg hovud, nakke og overside.
Denne snipa har eit svært vidtrekkande utbreiingsområde som dekker det meste av Alaska, Yukon og vestlegaste Nordvestterritoria, nordlege og vestlege Britisk Columbia og tvers over provinsane i Canada, sørom Hudsonbukta, til Labrador. Overvintringsområdet er Sentral- og Sør-Amerika, spesielt i Amazonas-bassenget, og i Karibia. Han er ein veldig sjeldan streiffugl til Vest-Europa. Ein kjend observasjon i Noreg er gjord ved Longyearbyen, Spitsbergen i 2010.
Eremittsnipa er ingen sosial art, ho blir vanlegvis sett åleine under trekket, men nokre gonger i små grupper samla i eigna beiteområde. Ho er i stor grad knytt til ferskvatn, og er ofte funne i område sjeldan nytta av andre vadarar. Dette inkluderer isolerte grøfter og små vassdammar, ofte nær menneske. I hekketida òg opne område med spreidde tre.
Eremittsnipa legg mest vanleg 4 (3-5) egg i reir gjort av sporvefuglartar oppe i eit tre, til dømes eit gamalt trastreir. Ungane må finne føda sjølv og må hoppe ned på bakken kort tid etter klekking.
Log
Log kan visa til:
Talent
Talent er ei gammal måleining for massen av gull og sølv. Etter tradisjonen var ein talent lik 60 mine.
Etter tradisjonen vart eininga innført av Solon i Aten kring år 600 fvt., og vart tidleg utbreidd i heile Midtausten. I antikkens Hellas var ein talent lik 60 pund eller 6000 drakmar.
Talent vart òg rekna som ei mynteining med verdi svarande til massen i gull eller sølv. Ein talent reint gull eller elektrum, som består av 80 % gull, ville i vår tids pengar ha vore verdt fleire millionar kroner og ein talent sølv ovre eit hundre tusen kroner, noko som vil seie at mynteininga truleg aldri vart nytta.
Riksväg 63
Riksväg 63 i Sverige går på strekninga Karlstad - Filipstad - Ludvika.
Vegen er skilta mellom Ludvika i nord og Karlstad i sør. Strekninga mellom Ludvika og Kopparberg deler den med Riksväg 50. Vegen er viktig for reiser mellom Värmland/Dalsland og Dalarna/Norrlandskusten. Det er derfor trafikkert av ganske mange lastebilar. Vegen går gjennom relativt tynt folkesett område, derfor er personbilstrafikken ikkje så tett.
Standard og planar
Vegen er landsväg heile vegen. Vest for Hällefors er den 7-9 meter brei, medel svingete, mest 90 km/h. Aust for Hällefors er den ganske svingete og smal, 6-8 meter brei. Vegen passerer gjennom alle tettstader, som Molkom, Filipstad, Persberg, Hällefors og Kopparberg.
Det finnast ei forstudie gjord på å retta ut visse kurver og utvide vegen litt på strekninga Lindfors-Brattfors. Det er ingen tidsplan for når dette skal hende og truleg blir det ikkje før etter 2015.
Historie
Vegen går for det meste etter eit gammalt strekke. Milsteinane på ein del strekningar langs vegen syner det. Til og med kurvene syner det. Sidan 1950-talet skal riksvägar i Sverige byggast med kurver som ikkje er skarpare enn at ein kan ha ein fart på 90 km/h. Ikkje mykje har blitt bygd dei seinaste tiåra. Jamført med 1940-talet finnast det nyare veg nærast Karlstad som er frå 1970-talet. Ein ny gjennomfart gjennom Filipstad og sør for Hällefors fantest på 1960-talet men ikkje på 1940-talet.
Lahti-renna 1984
Dei årlege internasjonale skirenna i Lahti 1984 vart avvikla dagane frå 1. til 4. mars 1984. Lars Erik Eriksen på 15 km, Berit Aunli på 10 km og eit kvinnelag i stafett syrgde for tre norske triumfar. Finlands Matti Nykänen sigra i begge hopprenna. Thomas Müller frå Vest-Tyskland vann kombinertrennet og Vladimir Sakhnov frå Sovjetunionen vann femmila, ei tevling utanfor verdscupen i langrenn.
15 km
<br style="clear:both;" />
50 km
<br style="clear:both;" />
Kombinert
<br style="clear:both;" />
Hopprenn, storbakke
<br style="clear:both;" />
5 km
<br style="clear:both;" />
3 x 5 km stafett
<br style="clear:both" />
Eininga mine
Mine er ei gammal syrisk, hebraisk, fønikisk og gresk mynt- og masseeining nytta
I antikkens Hellas var ei mine lik 100 drakmar. I nyare tid var ein gresk kongeleg mine eller mna lik 1,5 kg, men har òg vore brukt som namn på kilogram. Syrisk og hebraisk mine var ca. 500 g og var delt i 50 shekel. Ein fønikisk mine var 353 g, omtrent lik ein romersk libra.
Eininga mine er bruka i Det gamle testamentet som mål for gull og sølv og tilsvarar om lag 0,571 kilogram. Det finst likevel ulike trekningar for dei bibelske måla, og ein kan ikkje fastsetje verdiane heilt nøyaktig.
Ishëm
Ved folketeljinga i 2011 hadde den dåverande landkommunen Ishëm 5 001 innbyggjarar.
Tidlegare administrativ inndeling
Fram til år 2000 var Ishëm ein del av distriktet Durrës. Den dåverande landkommunen omfatta busetnadene:
Reeves Peninsula
Reeves Peninsula er ei snødekt halvøy langs nordsida av Edward VII Peninsula. Ho strekkjer seg mellom den nedre enden av Dalton- og Gerrybreen og ut i Sulzberger Bay. Området vart utforska frå lufta og grovt kartlagd av Byrd-ekspedisjonen, 1928-30. Halvøya vart kartlagd av United States Geological Survey (USGS) frå landmålingar og flyfoto tekne av U.S. Navy, 1959-65. Ho vart namngjeve av Advisory Committee on Antarctic Names (US-ACAN), etter forslag frå R.E. Byrd, etter John M. Reeves (frå Reeves Brothers, Inc.) som assisterte the Byrd-ekspedisjonen 1928-30 og 1933-35 med saueskinnsjakkar.
Izer Aliu
Izer Aliu er ein norsk-makedonsk filmregissør. Han debuterte som regissør av kortfilmar i 2012 med Å vokte fjellet; eksamenfilmen hans ved Den Norske Filmskolen. Filmen fekk Amandaprisen i klassen for beste kortfilm i 2012.
Den neste kortfilmen hans var Det gode livet, der borte frå 2014, den vart nominert til Amandaprisen i klassen for beste kortfilm i 2014.
I 2016 debuterte Aliu som spelefilmregissør med filmen Fluefangeren. Han fekk Amandaprisen for beste regi for filmen i 2017. Same år vart Fluefangeren nominert til Nordisk råds filmpris frå Noreg.
Albumet The Last Unicorn
Komposisjon
Tittelsongen blir framført i fellesskap av America og London Symphony Orchestra, og blir spelt i fortekstane av filmen medan scener basert på filmen dannar bakgrunn. Det blir seinare omtalt som eit leiemotiv i filmmusikken.
Hold On Be Strong
«Hold On Be Strong» var det norske bidraget i Eurovision Song Contest 2008, framført på engelsk av Maria Haukaas Storeng.
Den tredje verda
Den tredje verda, òg kalla det globale Sør, er eit omgrep som vert brukt for å skildra dei fattige landa i verda. Omgrepet har utspring i den vestlege verda under den kalde krigen, der den første verda vart brukt til å skildra dei vestlege kapitalistiske landa og den andre verda til å skildra Austblokka. Den tredje verda utgjorde landa som korkje var allierte med Vesten eller Austblokka ved byrjinga av den kalde krigen.
Neuralink
Neuralink er ei amerikansk verksemd som jobbar mot å laga eit implantat som verkar som eit grensesnitt med stor bandbreidd mellom datamaskiner og hjernar. Ho vart grunnlagd i 2016 av Elon Musk.
Radioskugge
Radioskugge er nemninga på eit avgrensa geografisk område der kontakt med ein nærliggande basestasjon eller radiosendar vert hindra av høgt terreng. Dekningsområdet til sendaren vil meir eller mindre omringa området med radioskugge.
Dei store hovedsenderene for radio og fjernsynkringkasting dekkjer eit stort geografisk område. Innan dette området vil det vera fleire små område bak fjell eller i djupare dalar med radioskugge. For å få dekning av signala vert det ofte sett opp mindre frekvensomformarar eller separate sendarar.
Dersom signalet i ein radioskugge berre er litt for svakt, vil ei retningsantenne på basestasjonen eller på radioen til brukaren kunne auka felttyrken i radioskuggen eller antennesignalet i radioen, slik at samband likevel kan oppnåast i området. I hytteområde kan mobiltelefonsignala vera for svake. Ei tilpassa retningsantenne på hytta (til dømes ei yagi (antenne)) for rett frekvens, innstilt i rett retning, kan likevel samband for mobiltelefonen etablerast. Ei slik antenne vil krevja ein eigen antenneutgang på mobiltelefonen, noko dei færraste mobiltelefonane verta levert med.
I område med mykje leiande metall i grunnen kan radiosignala påverkast mykje slik at dekningsområde og radioskugge vert forandra frå det som forventast.
NVIS
NVIS (engelsk Near Vertical Incidence Skywave ) er ein måte brukt til å etablere samband i frekvensområdet kortbølgje (HF) på korte avstander uten at fenomenet skip zone hindrar sambandet. Fenomenet vert særleg nytta i militært og paramilitært samband, særleg i tropane, og av radioamatørar for kontakt i nærleiken som elles kan hindrast av barrierar i synslina. Radiobølgjene går nær vertikalt opp i ionosfæren, der dei blir brotne og sende tilbake til eit sirkulært område på opptil 650 km frå sendaren.
Frekvensar og formering
Dei mest pålitelige frekvensane for NVIS-kommunikasjon er mellom 1,8 MHz og 8 MHz. Over 8 MHz byrjar det å verta tvilsamt om ein får samband på denne måten, og nær 30 KHz er det nesten umogeleg. Brukbare frekvensar vert dikterte av lokale ionosfæriske forhold, som har ein sterk systematisk avhengigheit av geografisk plassering. Vanlege band som blir brukte i amatørradio på midtbreiddegrader er 3,5 MHz om natta og 7 MHz i dagsljos, men eksperimentell bruk av 5 MHz går framleis føre seg. Militær NVIS-kommunikasjon går føre seg mest på 2-4 MHz om natta og på 5-7 MHz i dagsljos. Optimale NVIS-frekvensar har ein tendens til å vera høgare når ein nærmar seg tropane og lågare nærare arktiske regionar. Dei brukbare frekvensane endrar seg frå dag til natt, ettersom solljos gjer at det lågaste laget av ionosfæren, som blir kalla D-laget, aukar. Dette forårsakar demping av låge frekvensar om dagen, medan den maksimale bruksfrekvensen (MUF) som er den kritiske frekvensen av F-laget stig med større solljos.
NVIS er mest nyttig i fjordar og fjell der bruk av VHF- eller UHF-frekvenser er ineffektiv, eller når kommunikasjonsavstanden er utanfor 50 kilometer for jordbølgjer og mindre enn 300-1500 kilometer (500-2500 km) rekkjevidde for rombølgje i låg vinkel. Eit anna interessant aspekt ved NVIS-kommunikasjon er at retninga til avsenderen er vanskelegare å peile enn for jordbølgjekommunikasjon (dvs. VHF eller UHF). For kringkastarar tillét NVIS dekning av eit heilt mellomstort land til mykje lågare pris enn med VHF (FM), og dagtidsdekning som MW (AM) nattedekning til lågare pris og ofte med mindre forstyrrande støy.
Jérémie Makiese
Jérémie Makiese er ein belgisk songar og fotballspelar. Han vann The Voice Belgique 2021 og representerte Belgia i Eurovision Song Contest 2022 med låten «Miss You».
Bakgrunn
Makiese vart fødd i Antwerpen av kongolesiske foreldre. Som seksåring flytta familien, inkludert syster hans og tre brør, til Berchem-Sainte-Agathe. Eit par år seinare flytta familien til Dilbeek. Han budde i dei to kommunane i barndommen, og lærte seg både fransk og nederlandsk. Seinare busette han seg i Uccle.
Makiese byrja å syngje som barn. Begge foreldra er songarar, og mora spelar også tam-tam. Han song i eit kyrkjekor som barn og tok seinare songtimar på skulen. Han vart nasjonalt kjend i 2021, då han deltok i den niande sesongen av The Voice Belgique. I april 2021 vann han heile tevlinga. Same haust kunngjorde kringkastaren RTBF at Makiese skulle representere Belgia i den kommande utgåva av Eurovision Song Contest i Torino. I mars 2022 vart deltakarsongen «Miss You» gjeven ut. Låten enda som nummer 19 av 25 bidrag i finalen.
Fotballkarriere
Makiese har parallelt med musikken alltid hatt ei stor interesse for fotball. Som 13-åring var han målvakt for BX Brussels. I september 2021 skreiv han eittårskontrakt med fotballklubben Excelsior Virton, etter å ha spelt for Jeunesse Molenbeek, Royal Wallonia Walhain og med La Louvière Centre sommaren 2021.
Som følgje av suksessen etter sigeren i The Voice Belgique, har han teke ein pause frå høgskuleutdanninga i geologi, for å konsentrere seg om song- og idrettskarrierene.
Jädraås
Jädraås er ein svensk tettstad i Ockelbo kommun i Gävleborgs län i landskapet Gästrikland. I år 2005 hadde tettstaden 243 innbyggjarar.
Kubusdælda
Kubusdælda er ei bratt, isfyllt ravine mellom Kubus og Klevekampen i Filchnerfjella i Dronning Maud Land. Han vart kartlagt frå landmålingar og flyfoto av den norske antarktisekspedisjonen (1956–60) og namngjeven i samband med Kubus.
Tim Weisberg
Tim Weisberg er ein USA-amerikansk jazz/rockfusion fløytist, komponist, produsent og vokalist.
Han har gjeve ut to samarbeidsalbum med songar-låtskrivaren Dan Fogelberg. Weisberg saksøkte Fogelberg for å ha brote kontrakten deira og svindel knytt til innspelinga av No Resemblance Whatsoever.
Weisberg har spelt med David Benoit, The Carpenters, Dave Mason, Lynn Blessing, David Arkenstone, Art Johnson, Chuck Alvarez, Dave Parlato og Samantha Siva.